Official Journal L 104 , 21/04/1999 P. 0013 - 0015



KOMISIJAS DIREKTĪVA 1999/23/EK (1999. gada 9. aprīlis), ar ko tehnikas attīstībai pielāgo Padomes Direktīvu 93/33/EEK par pretaizdzīšanas ierīcēm, kas paredzētas tam, lai novērstu divriteņu vai trīsriteņu mehānisko transportlīdzekļu neatļautu izmantošanu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Direktīvu 92/61/EEK par divriteņu vai trīsriteņu mehānisko transportlīdzekļu tipa apstiprināšanu1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 16. pantu, ņemot vērā Padomes 1993. gada 14. jūnija Direktīvu 93/33/EEK par pretaizdzīšanas ierīcēm, lai novērstu divriteņu vai trīsriteņu mehānisko transportlīdzekļu neatļautu izmantošanu2, un jo īpaši tās 4. pantu, (1) tā kā Direktīva 93/33/EEK ir viena no atsevišķajām direktīvām par Kopienas tipa apstiprināšanas procedūru, kas ieviesta ar Direktīvu 92/61/EEK; tā kā Direktīvas 92/61/EEK noteikumi, ko piemēro transportlīdzekļu sistēmām, detaļām un atsevišķām tehniskām ierīcēm, tādējādi attiecas uz šo direktīvu; (2) tā kā tehnoloģiju attīstība tagad ļauj pielāgot tehnikas attīstībai Padomes Direktīvu 93/33/EEK; tā kā, lai kopumā nodrošinātu tipa apstiprināšanas sistēmas pareizu darbību, ir jāprecizē vai jāpapildina daži attiecīgās direktīvas noteikumi; (3) tā kā šajā nolūkā jāpielāgo noteikumi attiecībā uz kvadriciklu stūres bloķēšanas leņķi un attiecībā uz atslēgas noņemšanu no 3. tipa ierīcēm, kas paredzētas uzstādīšanai uz tricikliem un kvadricikliem; tā kā turklāt uzskata, ka ir lietderīgi uz divriteņu vai trīsriteņu mehāniskiem transportlīdzekļiem atļaut uzstādīt tādas pretaizdzīšanas ierīces, lai novērstu neatļautu izmantošanu, kas apstiprinātas četrriteņu mehāniskajiem transportlīdzekļiem; (4) tā kā šajā direktīvā paredzētie pasākumi ir saskaņā ar atzinumu, kuru sniegusi Komiteja pielāgošanai tehnikas attīstībai, kas izveidota atbilstīgi 13. pantam Padomes Direktīvā 70/156/EEK3, kurā jaunākie grozījumi izdarīti ar Eiropas Parlamenta un Padomes Direktīvu 98/91/EK4, IR PIEŅĒMUSI ŠO DIREKTĪVU. 1. pants Direktīvas 93/33/EEK I pielikumu groza saskaņā ar šīs direktīvas pielikumu. 2. pants 1. No 2000. gada 1. janvāra tādu iemeslu dēļ, kas ir saistīti ar pretaizdzīšanas ierīcēm neatļautas izmantošanas novēršanai, dalībvalstis nedrīkst: - atteikties piešķirt EK tipa apstiprinājumu attiecībā uz divriteņu vai trīsriteņu mehānisko transportlīdzekļu tipu vai tās pretaizdzīšanas ierīces tipu, lai novērstu neatļautu izmantošanu, - aizliegt reģistrēt un pārdot divriteņu vai trīsriteņu mehāniskos transportlīdzekļus vai sākt to ekspluatāciju, vai pārdot pretaizdzīšanas ierīces neatļautas izmantošanas novēršanai, vai sākt to ekspluatāciju, ja pretaizdzīšanas ierīces, lai novērstu neatļautu izmantošanu, atbilst prasībām, kas noteiktas ar Direktīvu 93/33/EEK, kura grozīta ar šo direktīvu. 2. Dalībvalstis no 2000. gada 1. jūlija atsakās piešķirt EK tipa apstiprinājumu divriteņu vai trīsriteņu mehānisko transportlīdzekļu tipam tādu iemeslu dēļ, kas ir saistīti ar pretaizdzīšanas ierīcēm neatļautas izmantošanas novēršanai, vai pretaizdzīšanas ierīces tipam, lai novērstu neatļautu izmantošanu, ja tie neatbilst prasībām, kas noteiktas ar Direktīvu 93/33/EEK, kura grozīta ar šo direktīvu. 3. pants 1. Dalībvalstis līdz 1999. gada 31. decembrim pieņem un publicē noteikumus, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju. Dalībvalstis piemēro šos noteikumus no 2000. gada 1. janvāra. Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 2. Dalībvalstis dara Komisijai zināmus savu tiesību aktu noteikumus, ko tās pieņem jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1999. gada 9. aprīlī Komisijas vārdā Komisijas loceklis Martin BANGEMANN PIELIKUMS 1) Pielikuma 3.1. iedaļai pievieno šādu tekstu: "M1 un N1 kategoriju mehāniskajiem transportlīdzekļiem saskaņā ar Direktīvu 74/61/EEK apstiprinātās pretaizdzīšanas ierīces, lai novērstu neatļautu izmantošanu, var uzstādīt arī divriteņu vai trīsriteņu mehāniskajiem transportlīdzekļiem." 1) Pielikuma 3.11. iedaļu aizstāj ar šādu: "3.11. Ja ir 1., 2. vai 3. tipa pretaizdzīšanas ierīce, tai jābūt konstruētai tā, ka stūres mehānismu pret taisno virzienu var tikai bloķēt vismaz 20° leņķī pa kreisi un/vai labi, izņemot ierīces, kas paredzētas uzstādīšanai uz tricikliem un kvadricikliem." 1) Pielikuma 4.1.2. iedaļu aizstāj ar šo: "4.1.2. Nedrīkst būt iespējamam 3. tipa pretaizdzīšanas ierīcēm pagriezt bultskrūvi, transportlīdzekļa izmantotājam, atslēgu pagriežot, darbojoties papildus vai kombinējot. Papildus nosacījumiem, kas paredzēti 3.2.3. iedaļā, tricikliem un kvadricikliem nedrīkst būt iespējamam izvilkt atslēgu tad, kad bultskrūve ir ieskrūvēta." 1 OV L 225, 10.8.1992., 72. lpp. 2 OV L 188, 29.7.1993., 32. lpp. 3 OV L 42, 23.2.1970., 1. lpp. 4 OV L 11, 16.1.1999., 25. lpp.